ועדת הכספים, כנסת 16, פרוטוקול מספר 186, 2005-09-13 10:30

יעקב ליצמן: אנחנו עוברים לשינויים בתקציב.

יעקב ליצמן: פנייה 297, 298.

מאיר בינג: בפנייה הזו יש מספר נושאים.

מאיר בינג: היחידה לניהול החוב עברה מבנק ישראל לחשב הכללי.

מאיר בינג: יכול להיות ששמעתם על זה מהתקשורת, כי דיברו על זה קצת.

מאיר בינג: עכשיו אנחנו מתקצבים את זה.

מאיר בינג: הנושא השני זה העברת סגן חשב ממשרד החינוך למשרד האוצר.

מאיר בינג: יש החלטה עקרונית שהחשבים וסגני החשב של המשרדים, הם עובדי החשב הכללי ולא עובדי המשרד.

יעקב ליצמן: מעבירים סגן חשב ממקום למקום, מובן, אבל התקן נשאר.

יעקב ליצמן: הם מביאים מישהו אחר במקומו, לא?

מאיר בינג: ההחלטה שסגני חשב יהיו עובדי משרד האוצר התקבלה לפני שנתיים, אם אני לא טועה, זה בוצע, אבל בבסיס שכחנו לעשות את זה, ולכן אנחנו עושים את זה עכשיו.

מאיר בינג: בשנה הבאה זה יהיה כבר בבסיס, עובדי משרד האוצר, ולכן כשיתחלפו לא נעשה שום שינוי, התקן יהיה אוטומטי.

אבשלום וילן: היושב ראש שאל אותך, האם למרות שמעבירים את סגן החשב לאוצר, האם במשרד החינוך נשאר תקן.

יעקב ליצמן: האם אתה יכול לומר לוועדה שההעברה הזו פירושה שבמשרד החינוך לא נשאר עוד תקן פנוי, אלא האיש עם התקן עוברים.

מאיר בינג: כן, התקן יורד ממשרד החינוך ועובר למשרד האוצר.

יעקב ליצמן: אני מבין שמורידים תקן, אז יש תקן פחות, נכון?

יעקב ליצמן: אני יכול להבין את זה ככה?

מאיר בינג: בסעיף 20 יורד תקן, בסעיף 05 נוסף תקן.

אבשלום וילן: מתי תעבירו גם את המנהלים הכלליים של המשרדים לאוצר.

אבשלום וילן: עד כמה האוצר רוצה להתפשט?

אבשלום וילן: החשב, הסגן, אחר כך יהיה עוד זה, אחר כך מנהלי אגפים, בסוף יגיעו גם למנהל הכללי ואולי גם לשר.

יעקב ליצמן: אתה יכול לעשות משהו אחר, אתה יכול להגיד שלמנות כל רפרנט כמנהל כללי במשרד שלו, ואני דווקא מקבל את זה.

יעקב ליצמן: רבותיי, מי בעד 297, 298?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

סמדר אלחנני: יש לי שאלה לגבי הרפורמה במיסוי על הסולר.

סמדר אלחנני: סעיף 3 בפנייה הזאת.

יעקב ליצמן: שמעתי את הערתך, זה נרשם.

יעקב ליצמן: אמרת קודם מה שאמרת לו, למה הוא לא הביא את זה לתקציב.

סמדר אלחנני: לא, אני דיברתי על היחידה לניהול החוב.

יעקב ליצמן: את דיברת על זה.

סמדר אלחנני: לא, היחידה לניהול החוב שעוברת מבנק ישראל לאוצר.

סמדר אלחנני: זו החלטת ממשלה מלפני שבוע וחצי.

יעקב ליצמן: אמרת לו את זה גם כן, אז הוא אמר שהוא לא יודע לענות.

סמדר אלחנני: רשות המסים, בשם הרפורמה במיסוי על הסולר.

סמדר אלחנני: למה צריך לתקצב עוד מיליון שקלים לרפורמה במיסוי על הסולר?

סמדר אלחנני: הרפורמה הרי אמורה לתת תוספת הכנסות גדולה, למה צריך פה לתקצב עוד?

יעקב ליצמן: זה עד שהרפורמה נכנסת.

מאיר בינג: ברפורמה על הסולר יש גופים כמו נהגי משאיות, מוניות שמקבלים החזרים וצריך להקים את הגוף שיבחן את הנושא.

יעקב ליצמן: 302 – עולי אתיופיה, משרד השיכון.

קריאה: אני מסרב להצביע בעניין משהו שאי אפשר לקרוא אותו.

יעקב ליצמן: אז עשו את זה בכוונה והם מתקנים לנו ולא נוותר.

יעקב ליצמן: 302.

גיא אבן: יש פה תקצוב של 90 מיליון שקל ומענקים לעולי אתיופיה לקניית דירה.

גיא אבן: רק מענקים לדיור.

יעקב ליצמן: מאיפה לקחתם את זה?

גיא אבן: יש לנו תת ביצוע בסעיפים אחרים, לקחנו את זה מתוכנית עולים חדשים ועולים ותיקים.

גיא אבן: זה בהתאם לביצוע.

ניסן סלומינסקי: זה תוספת על מה שחשבתם, או שהגיעו יותר עולים, או שהחלטתם לתת יותר מענקים כדי שיוכלו?

ניסן סלומינסקי: מה זה בדיוק?

גיא אבן: יש תקצוב של 115 מיליון שקל למענקים, כמענקים לעולים מאתיופיה.

גיא אבן: מסתבר שזה לא מספיק, זה היה האומדן שלנו.

גיא אבן: זה לא מספיק משתי סיבות.

גיא אבן: אחד, יש התגברות בקצב העלייה ושניים----

דובר: בגלל עליית הפלאשמורה?

גיא אבן: בין היתר, אני לא חושב שזה עדיין בא לידי ביטוי, כי יש להם פער של שנה בין ההגעה לקנייה.

ניסן סלומינסקי: כמה עולים באו מאתיופיה עד 2005?

גיא אבן: אני לא מוסמך לתת מספרים מדויקים.

גיא אבן: ההערכה שלי היא בין 1,000 ל-1,500 משפחות.

גיא אבן: משהו כזה, אני חושב, בשנה.

דובר: לא יכול להיות משפחות, כל העולים בשנה זה פחות מעשרים אלף.

גיא אבן: אלה נתונים של משרד הקליטה, אני לא יודע כמה עלו השנה.

גיא אבן: אלה שקונים דירות, זה לא האנשים שהגיעו השנה, אלא הגיעו שנה שעברה.

ניסן סלומינסקי: מה ששאלנו, האם זה הגדלה לכל משפחה.

ניסן סלומינסקי: אם נניח עד היום הם קיבלו מענק של איקס ועכשיו נותנים להם איקס פלוס וואי, או שזה בגלל שיש יותר עולים.

גיא אבן: אין פה שום הגדלה.

גיא אבן: אחד, זה התגברות של קצב העלייה, ושניים, זה התייעלות של משרד הקליטה בהפניה שלהם לרכישת דירה.

גיא אבן: הם הרבה פעמים נמצאים פרקי זמן ארוכים במרכזי קליטה ומשרד הקליטה מפנה אותם בקצב יותר מוגבר לקניית דירות, בגלל שהוא רוצה לפנות את מרכזי הקליטה.

רוני בריזון: שאלה אחת.

רוני בריזון: המימון במקרים האלה, זה מימון מלא?

רוני בריזון: זאת אומרת, הם מקבלים את כל הכסף שעולה הדירה?

גיא אבן: הם מקבלים משהו בסביבות השמונים אלף דולר מענק ועוד הלוואה מסובסדת ב-4 אחוז, בסכום זניח כמעט.

יעקב ליצמן: אבל למה 4 אחוזים זה מסובסד?

יעקב ליצמן: אני כבר עשרים פעם שואל את אותה השאלה.

יעקב ליצמן: אתה יכול לקבל את זה בבנק אותו דבר.

גיא אבן: אני אגיד לך למה זה מסובסד, כי הבנק לא ייתן להם בכלל הלוואות.

יעקב ליצמן: העמלות שהם משלמים והסבסוד, אני יכול לקבל בלי זה בריבית נמוכה יותר, וזה חיסכון של 500 מיליון שקלים.

גיא אבן: המדינה נותנת להם ערבות להלוואה הזאת.

יעקב ליצמן: במקום זה שייתנו את זה כמענקים.

יעקב ליצמן: אין טעם לכל הנושא של ההלוואות למשכנתאות, אם יש נכים, אני יכול להבין.

יעקב ליצמן: יש נכים, יש הוצאות אחרות, יש דברים אחרים, את זה אני יכול להבין שצריך ערבות, כל מיני דברים.

יעקב ליצמן: אבל אם משפחה רגילה, זוג צעיר, אין שום סיבה לתת משכנתא בסבסוד.

יעקב ליצמן: למה?

יעקב ליצמן: במקום זה שייתנו את זה כמענק, חלק.

יעקב ליצמן: את העלות של הסבסוד שייתנו את זה כמענק לזוג, כי הקטע הזה של הסבסוד משכנתא, אפשר לקבל בבנק לאומי למשכנתאות, בנק טפחות, ובבכל בנק אחר, בדיוק, וחבר הכנסת רוני בריזון אומר שאפילו בפחות, ואני מסכים איתו, ולכן לא צריך, בלי סבסוד.

יעקב ליצמן: את הכסף של הסבסוד שייתנו כמענק לזוג הצעיר, השתתפות בדירה.

יעקב ליצמן: לא עושים את זה, אני כבר שנה מדבר על זה כאן בוועדה.

יעקב ליצמן: אוקיי, מי בעד 302, ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: תודה רבה.

יעקב ליצמן: משרד המשפטים, 315, 316.

מאיר בינג: הפנייה התקציבית נועדה להעביר 18 מיליון מתקציב הפיתוח לתקציב השוטף.

מאיר בינג: 13 מיליון מתוך זה נועד לתוכנית המחשוב של בתי המשפט, מב"ט 2000, יצאה לפיילוט והיא אמורה להתחיל לעבוד.

מאיר בינג: זה מיועד לעשות התאמות בינוי בשביל המחשבים.

מאיר בינג: בנוסף יש פה 5 מיליון לתגבור תקציב התפעול של בתי המשפט.

ניסן סלומינסקי: אני חוזר כל פעם וכבר הובטח לי כמה וכמה פעמים.

ניסן סלומינסקי: עכשיו רוצים להעביר עוד 18 מיליון למחשוב של בתי המשפט ואמרתי, שוב, אין לי שום התנגדות, רק בתי המשפט נמצאים אני חושב שבטופ שבטופ, לא רק בארץ, בעולם, במחשוב, ואין לי שום התנגדות שימשיכו הלאה.

ניסן סלומינסקי: אבל מצד שני, אם החליטה הממשלה להעביר את בתי הדין גם כן ממשרד המשפטים ובתי הדין נמצאים באפס אפס של מחשוב.

ניסן סלומינסקי: היתה הבטחה בזמנו של השר יוסף (טומי) לפיד שמרגע שיגיע אליו הוא יתחיל להשקיע כדי למחשב את בתי הדין, להביא אותם לאיזה שהיא רמה מינימלית, אבל לא משקיעים.

דובר: שלוש פעמים העברנו פה בוועדה את הכסף לבתי הדין הרבניים.

יעקב ליצמן: קודם כל, אני לא אעביר שום דבר לבתי הדין הרבניים, עד שלא יסודר הנושא של דיינים, כפי שצריך.

יעקב ליצמן: בי"ת, תשובה פורמאלית הוא ייתן לנו.

מאיר בינג: התשובה היא: ישבתי עם הרב בן דהן, ישבתי איתו גם אתמול.

מאיר בינג: הגענו, קודם כל, הם מקבלים תוספת של מיליון לטיפול השנה, הפנייה כבר נמצאת בוועדה, היא כרגע לא עולה לדיון, מסיבות אחרות.

מאיר בינג: מעבר לזה, הגענו להבנה שאנחנו הולכים לפרויקט מחשוב, הם הולכים לקבל כסף השנה ואנחנו עוד תכננו לשבת, בסדרי גודל משמעותיים.

מאיר בינג: אני אעביר פנייה בזמן הקרוב לכמה עשרות אלפים שייקחו יועץ, לעבוד, הם כבר התחילו לתכנן את הפרויקט.

מאיר בינג: ועכשיו הם יקבלו כסף השנה, הם יקבלו בשנה הבאה.

יעקב ליצמן: מי בעד 315, 316, ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: תודה רבה.

רוני בריזון: אני רוצה לומר לפרוטוקול, אדוני היושב ראש, שאת פרויקט מחשוב בתי המשפט התחלתי במו ידי ב-1989.

יעקב ליצמן: 323 – משרד החינוך.

יהונתן רגב: הפנייה נועדה לבצע השתתפויות של משרד החינוך במספר משרדי ממשלה ושל מספר משרדי ממשלה במשרד החינוך בנושאים שונים כמו במשרד הביטחון, נושא בגרות ללוחמים, במשרד הקליטה – למורים עולים.

יעקב ליצמן: מה הסכום שמדובר בפנייה, או שזה רק העברות?

יהונתן רגב: אין כאן שום שינויים בגג.

ניסן סלומינסקי: אלה ההעברות הפנימיות המקובלות אצלנו.

יעקב ליצמן: מי בעד 323?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אנחנו עוברים לפנייה 325 - משרד השיכון.

יעקב ליצמן: הם לא נמצאים.

יעקב ליצמן: פנייה 328, 329, 334.

יעקב ליצמן: משרד הבריאות.

יעקב ליצמן: אתם לא עובדים?

יעקב ליצמן: ביטוח לאומי?

יעקב ליצמן: יש מישהו?

יעקב ליצמן: פנייה 330, בקעת הירדן – זכויות סטודנטים.

יעל ארנון: הפנייה הזאת נועדה להעביר שני מיליון ומאתיים אלף שקל לפרויקט הסטודנטים בבקעת הירדן, זה בהתאם להחלטת קבינט חברתי-כלכלי.

יעל ארנון: פרויקט סטודנטים בבקעת הירדן זה פרויקט שבו החטיבה להתיישבות תומכת בהתיישבות סטודנטים המחויבים לגור בבקעה, אם הם עובדים בבקעה הם מקבלים תמריץ נוסף, כנגד חוזה שהם חותמים איתם.

יעל ארנון: יש סטודנטים, הפרויקט מלא.

יעל ארנון: אני לא יודעת באיזה ישובים, הפרויקט מלא.

יעקב ליצמן: מי בעד 330?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: תודה רבה.

יעקב ליצמן: אני מצביע על עודפים כאן, משרד החקלאות, 33031.

יעל ארנון: אלו עודפים שהם בגין הכנסות, כי יש עודפים בגין הוצאה נטו.

יעקב ליצמן: מי בעד 33031?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: תודה רבה.

יעקב ליצמן: 33033.

יעל ארנון: אלו עודפים בגין הוצאה נטו, עודפים מחויבים, היתרה משנת 2004 שלא הועברה.

יעקב ליצמן: מי בעד 33033?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: 32030.

ניסן סלומינסקי: כמה כסף סך הכול זה הרפורמה ברפת?

יעל ארנון: סך הכול?

יעל ארנון: כ-800 מיליון שקלים.

יעל ארנון: היא התחילה בשנת 1998.

אבשלום וילן: בגלל הזיהום של מי התהום מעבירים את כל המערכות הישנות למבנים חדשים ובונים מערכות שמוציאות את הזבל מהמים ומטהרות.

יעל ארנון: מרבית הטיפול הוא בנושא איכות הסביבה.

יעקב ליצמן: 32030.

יעל ארנון: לתמיכות בחקלאות, פיתוח חקלאי ומלאי חירום.

יעל ארנון: אלו עודפים מחויבים של תמיכות בחקלאות, פיתוח חקלאי ומלאי חירום.

יעקב ליצמן: מי בעד 32030?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: אנחנו חוזרים לפנייה 325.

גיא אבן: יש פה מימון פעולות בנושא ההתנתקות בתוך משרד השיכון.

גיא אבן: סך הכול זה תקצוב של 34 פסיק 7 מיליון שקלים בהרשאה להתחייב.

גיא אבן: זה בעיקר לנושאים של דיור זמני.

גיא אבן: אז 9 מיליון שקלים למוסדות ציבור בישובים הקולטים.

גיא אבן: יש פה 4 מיליון שקלים לתכנון מבני הקבע, התוספות, ההרחבות בישובים שקולטים אותם.

גיא אבן: יש פה 16 מיליון שקלים להעברה ושיפוץ של מבנים מובלים מרצועת עזה לשיכון המתיישבים.

גיא אבן: 5 מיליון זה להוצאות הממשלה שמפרטות את זה.

גיא אבן: יש פה עוד מיליון שקלים לחברת עמיגור שמנהלת את אתרי הקרוונים.

יעקב ליצמן: מר אהוד אולמרט, הוא רוצה להעביר את זה בלי כאב ראש, אז הוא ביקש ממני יומיים.

יעקב ליצמן: מי בעד 325?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה פה אחד

יעקב ליצמן: רבותיי, לגבי פנייה 339.

יעקב ליצמן: אני תכננתי להעביר את זה להיום בבוקר.

יעקב ליצמן: צלצל אליי אילן כהן הבוקר, ביקש ממני שאני אחכה עם זה יום-יומיים.

יעקב ליצמן: הוא רוצה להעביר את זה, הוא דוחף את זה אפילו.

יעקב ליצמן: הוא אומר שנקל עליו, הוא רוצה לסדר את זה שיהיה, איך אומרים, בסדר גמור.

צבי הנדל: אני רוצה הסבר למה מעכבים את זה.

צבי הנדל: זה לא סוד, אדוני, אם אתה מאשר שהם מעכבים את הביצוע.

אבשלום וילן: בואו נאשר את זה בעיקרון.

אבשלום וילן: לא יודע מתי תהיה עוד ישיבה.

צבי הנדל: בהנחה שהוא רוצה לעשות, שלא יהיה לו תירוץ, כי מחר הוא יגיד שוועדת הכספים לא אישרה.

יעקב ליצמן: תהיה ישיבה בעוד יומיים.

יעקב ליצמן: אחרי ההבהרות אני עושה הפסקה, אני אלך לדבר איתו.

יעקב ליצמן: עמוד 25, 335.

גיא אבן: יש גירעון שכר במרכז למיפוי ישראל, אנחנו מפשירים רזרבה להתייקרויות בסך מיליון שלוש מאות שקלים.

גיא אבן: ועוד שלוש מאות אלף שקל מסעיף אמרכלות למימון הגירעון ???.

יעקב ליצמן: מי בעד 335?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: פנייה 336.

גיא אבן: יש פה העברה של מיליון שמונה מאות שקלים מתוכנית הנהלת המשרד.

גיא אבן: יש שם עיגון של כסף לאגף אכלוס ובעיקר לפרויקטים מחשוביים שאמורים לתמוך בתוכנית מדרוג שכר הדירה בדיור הציבורי.

יעקב ליצמן: מה קורה עם התוכנית של השר להעלות את שכר הדירה לזכאים, לסוציאליים.

גיא אבן: יש תוכנית שנכנסה עכשיו לתוקף, אבל זה לא כזה פשוט.

גיא אבן: כל אחד ישלם בהתאם להכנסה שלו.

גיא אבן: זה לא בהכרח יגדל, יש כאלה ששכר הדירה שלהם ירד, כי זה תלוי בהכנסה.

גיא אבן: יהיה קשר ליניארי בין ההכנסה לבין גובה שכר הדירה שתשלם.

יעקב ליצמן: רבותיי, יש בעיות עם זה?

צבי הנדל: מה עם התוכנית של איגוד הקבלנים לבנייה לשכר דירה?

צבי הנדל: כל שנה מדברים על זה.

צבי הנדל: להוזיל לו את הקרקע, שיוכל לבנות להשכרת דירות מוזלת.

גיא אבן: יש על זה דיון שלם.

גיא אבן: אם אתה רוצה, אני אגיד לך מה דעת משרד האוצר.

גיא אבן: לאורך שנים המדינה, באמצעות משרד השיכון, גרמה להסטה של ביקושים בשוק הדיור לקניית דירה ובעלות דרך מענקים ומשכנתאות מסובסדות ובנייה תקציבית.

גיא אבן: איך שלא יהיה, לאורך עשרות השנים, וזה השיג ביקושים וזה פגע בשוק הדירות השכורות.

גיא אבן: אי אפשר עכשיו להפסיק את העיוות שהמדינה יצרה דרך יצירת עיוות נוסף בשוק השכירות.

גיא אבן: שוק השכירות יתרומם כשייפסק העיוות שהמדינה יצרה בהסטה של ביקושים לרכישת דירה.

גיא אבן: שיעור הרכישות בארץ הוא מאוד גבוה, בגלל זה אין שוק שכירות.

גיא אבן: ברגע שלא ירכשו כל כך הרבה אנשים דירה, אז יהיה שוק שכירות.

צבי הנדל: אתה מבין שהמדינה הביאו לכך שבסוף בן אדם, הסתבר ככה, זה משהו מאוד משונה מה שאני אומר, אבל ככה: בסוף בן אדם ירצה לגור באיזה שהוא בית.

צבי הנדל: עכשיו, אם אין לו אופציה להשכרת דירה, אז הוא קונה.

צבי הנדל: לקנות זה עולה 4 מיליון דולר ואין לבן אדם 4 מיליון דולר, אז המדינה מבינה את זה, ואז היא בונה כל מיני תמריצים מטורפים, כמו שאתה אומר.

צבי הנדל: אבל בסוף זה אחד תלוי בשני.

גיא אבן: יש שוק שכירות, מי אמר שאין?

גיא אבן: ואפילו המחירים בשוק השכירות נמוכים מאוד ועובדה שהתשואה על השכירות היא נמוכה בגלל זה.

גיא אבן: יש שוק שכירות, אבל אנשים מעדיפים לקנות.

צבי הנדל: אם זה לא כדאי למשקיע ולא כדאי לשוכר, אז זה דבר שלא מחזיק מים.

צבי הנדל: ולכן אני רוצה שזה יהיה כדאי לשוכר ובעולם זה מקובל במדינות יותר חכמות מאיתנו.

גיא אבן: בעולם לא מקובל שיותר משמונים אחוז גרים בדירה בבעלות שלהם.

צבי הנדל: כי אין להם ברירה, כי יותר כדאי היום לשלם משכנתא.

צבי הנדל: אבל זה לא בגלל שעכשיו תעלה את מחירי הדירה ואז תעשה את ההשכרה כדאית.

צבי הנדל: אלא תוזיל את מחיר ההשכרה.

יעקב ליצמן: מי בעד 336?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

צבי הנדל: בן אדם היום עושה חשבון שאם אני צריך לשלם שכר דירה 2,000 דולר, או לשלם משכנתא 1,500, לבית שלי.

צבי הנדל: סתם אני אומר, 500 דולר, אדם עושה חשבון, לא אשלם 500 דולר לריק, אלא במקום זה אני אשלם 500 דולר משכנתא, לבית שלי.

צבי הנדל: לכן הוא קונה בית.

יעקב ליצמן: פנייה 337.

גיא אבן: יש לנו שינויים תקציביים בתקציב הפיתוח של משרד השיכון.

גיא אבן: יש פה ארבעה חלקים עיקריים: תקצוב של 2,2 מיליון שקל בהרשאה לחייב בתוכנית נכסים ולהגדלה של ההרשאה לשם ניהול ואחזקה של הדיור הציבורי.

גיא אבן: יש פה שינויים בהוצאה נטו בעיקר למימון התחייבויות, זה לא מייצר התחייבויות חדשות, זה מימון התחייבויות עבר.

גיא אבן: יש פה תקצוב של 48 מיליון שקלים, בהרשאה להתחייב לתוכנית מודיעין, זה פיתוח העיר מודיעין.

גיא אבן: יש שם תנופת בנייה ואנחנו פותחים שם שכונות חדשות, ומגדילים את הפיתוחים ב-48 מיליון שקלים.

גיא אבן: אין שם הוצאה נטו, זה הכול מול הוצאה מותנית.

גיא אבן: ויש פה תוספת של 4 וחצי מיליון שקלים לשיקום שכונות.

יעקב ליצמן: מי בעד 337?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: 338 – משרד הפנים.

יעקב ליצמן: אין אף אחד.

יעקב ליצמן: נעבור לפנייה 343.

יעקב ליצמן: אלעד מעלה אדומים.

גיא אבן: יש פה תקצוב של 40,000,900 שקלים, הגדלת הכנסה והוצאה מותנית בעיר אלעד.

גיא אבן: שאני פותח את העיר אלעד ואותו כנ"ל במעלה אדומים באתר 07, הגדלת הכנסה והוצאה מותנית ב-41,000,700.

יעקב ליצמן: מי בעד 343?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: תודה רבה.

יעקב ליצמן: פנייה 274, 275 - 2.5 מיליון לפיתוח רחבת הכותל.

יהונתן רגב: הפנייה נועדה להעברת 2.5 מיליוני שקלים לפיתוח רחבת הכותל ומנהרות הכותל.

יהונתן רגב: העברה למשרד ראש הממשלה.

יעקב ליצמן: מי בעד 274, 275?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: 344, שכר עידוד.

יעקב ליצמן: מה זה?

יעקב ליצמן: שכר התשתיות.

יהודה סבן: אנחנו מבקשים להכשיר את הרזרבה לשכר עידוד במשרד התשתיות בסך חצי מיליון שקל.

יהודה סבן: שכר עידוד זה שכר שניתן לעובדים כדי לתמרץ אותם להשקיע יותר בעבודה.

יעקב ליצמן: למה רק במשרד התשתיות?

יעקב ליצמן: לא ראיתי את זה עד עכשיו.

יהודה סבן: יש את זה בכל המשרדים, אצלנו היתה בעיה במשרד התשתיות.

יעקב ליצמן: אוקיי.

יעקב ליצמן: מי בעד 344?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.

יעקב ליצמן: 299300, מה זה?

יהונתן רגב: בהתאם להחלטת הממשלה בנושא עידוד תעשייה ותעסוקה במגזר הערבי והדרוזי והבדווי, יש כאן העברה של 20 מיליוני שקלים למשרד התעשייה המסחר.

יעקב ליצמן: טוב.

יעקב ליצמן: מי בעד 299300?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה הפנייה אושרה

יעקב ליצמן: אושר.